שיחה:אברהם אבן דאוד

message: תיאור משנתו הפילוסופית של אבן דאוד קשה למעקב. הסגנון נמלץ ומתאים לצורת הכתיבה המקורית של הדברים ומתאים ליודעי ח"ן. יש אמנם הנאה מסוימת בקריאה ופענוח הכתוב אך סגנון זה עלול להרחיק קוראים. כדאי לנסח בשפה פשוטה יותר או לחילופין להוסיף בסוגריים הסברים פשוטים. לדוגמא המשפט:"השכל הפועל הוא כללי, אחרון בנבדלים, המעניק את הצורות" - מה זה "שכל פועל", מה זה "נבדלים" ומה משמעות "מעניק את הצורות"?. שנילי • שיחה 20:37, 19 באוגוסט 2006 (IDT)
replies: text: ניסיתי לפשט. איני מכיר את משנתו של הראב"ד, כך שתקוותי היא שבפישוט לא הרסתי... הלל • שיחה • תיבת נאצות 21:17, 19 באוגוסט 2006 (IDT)
replies: text: :תודה. אכן בארת והארת. קבל מלוא התיבה ברכות. שנילי • שיחה 21:25, 21 באוגוסט 2006 (IDT)

message: אני מכיר מקור שעל פיו הוא נרצח על קידוש השם בגרנאטה בשנת 1180. מישהו יודע מה נכון?
replies: text: בינתיים הוכנס כך לערך, למרות שבמחקר קיימת השערה שהוא לא מת על קידוש השם, אלא ישב כבן חסות בחצרו של בעל השפעה נוצרי, ועסק בתרגום של כתבים פילוסופיים מערבית ללטינית. אך כמדומה שהמחקר עוד לא התפרסם בבמה מדעית, לכן בינתיים נשאיר כך את הערך. בןאישאחד - שיחה 10:41, 12 בפברואר 2010 (IST)
thread_title: מותו

message: בערך מוזכר סיפורו של ראב"ד על ארבעת השבויים "מבבל" שהובאו "לספרד", בעוד ראב"ד מספר שיצאו מבארי שבאיטליה, והתפזרו לכמה ארצות, ורק שנים מהם הגיעו לספרד! נא לדייק! ג'וש.
replies: text: תודה. יתוקן. בןאישאחד - שיחה 10:41, 12 בפברואר 2010 (IST)
thread_title: ארבעת השבויים

message: ספרו מופיע כ"ספר הקבלה" במאגר הספרים "אוצר החכמה" וכן באתר "דעת" (ישנו להורדה) וכן בספריה הלאומית (גבעת רם). האם מישהו יודע כיצד השתרבבה הטעות לקרוא לספר זה בשם "סדר הקבלה"? Yosichen - שיחה 07:26, 17 ביוני 2010 (IDT)
מבדיקה שערכתי עולה שהספרים הבאים מכנים את ספרו "ספר הקבלה"; ספר יוחסין (עמוד 220), צמח דוד (ד"א תתק"מ), סדר הדורות (ד"א תתט"ו, ובמהדורת קרלסרוה משנת תקכ"ט בדף כז), שם הגדולים (בהתחלה בשם ראב"ד).
לדעתי, הטעות הנפוצה לקרוא לספר "סדר הקבלה" נובעת מ-3 סיבות;
א. ישנו ספר של ר' מנחם המאירי שנקרא "סדר הקבלה".
ב. ישנם ספרים שכתבו בקיצור "ס' הקבלה" (וביניהם סדר הדורות).
ג. ישנו ספר סדר עולם זוטא (השם המלא סדר עולם רבה וסדר עולם זוטא) שבסופו מועתק "ספר הקבלה" ובדפוס הראשון (תקמ"ה) בראש כל עמוד כתוב "ספר הקבלה" ומאמצע הספר כתוב "סדר הקבלה", ובדפוסים שאח"כ בראש כל העמודים נכתב "סדר הקבלה", ועדיין בכותרת הראשית בתחילת הספר כתוב "ספר הקבלה". (ניתן לראות את כל הדפוסים הנ"ל בהיברובוקס).
Yosichen - שיחה 07:39, 23 ביוני 2010 (IDT)
replies: text: :רצוי להצמד לשם הנפוץ יותר בימינו. השאלה היא מהו. כדאי לבדוק בגוגל. ברי"א • שיחה • י"ג בתמוז ה'תש"ע • 01:06, 25 ביוני 2010 (IDT)
replies: text: ::בבקשה. חיפשתי בגוגל. לחיפוש "סדר-הקבלה-לראב"ד" נמצאו 8 תוצאות ולחיפוש "ספר-הקבלה-לראב"ד" נמצאו 74 תוצאות. גם בחיפושים דומים מצאתי יותר תוצאות לספר הקבלה. אגב, הרבה פעמים ויקיפדיה היא זאת שקובעת את השם הנפוץ (כעבור זמן ארוך שהערך קיים), כי יש הרבה שמעתיקים ממנה ומסתמכים עליה. Yosichen - שיחה 01:16, 25 ביוני 2010 (IDT)
replies: text: :::ראו גם מהדורתו המדעית של כהן בתוספת מבוא באנגלית, פילדלפיה 1967, ושם הספר הוא "Sefer ha-Qabbalah". בויקיפדיה האנגלית יש גם ערך על הספר, ששמו, איך לא: Sefer ha-Qabbalah. אין שום סיבה להנציח שיבוש שדבק בשמו של הספר על ידי קומץ אנשים. בןאישאחד - שיחה 09:35, 25 ביוני 2010 (IDT)
העתקה מדף השיחה של יוסי:

text: כמדומני שבסדר הדורות מצטט ממנו בשם "סדר הקבלה", וכן בספרים נוספים, ומקובל השם הזה. בברכה, ינבושד • שיחה • י' בתמוז ה'תש"ע.
replies: text: :בסדר הדורות לא מצטט בשמו כשם ספר "סדר הקבלה", אלא כותב "הראב"ד בסדר הקבלה שלו", וההבדל ברור. הוא עצמו, כשמדבר על סבו של הראב"ד, כותב "הראב"ד שעשה ספר קבלה", ובערכו שלו הוא כותב "חבר ספר הקבלה", וכן אצל הראב"ד השני הוא כותב "ואינו הראב"ד בעל ספר הקבלה". כך שהדברים ברורים למדי. במחשבה שניה, אולי גם זה גרם לשיבוש אצל אלו שחשבו שהכוונה בציטוט הבודד הנ"ל היא שזה שמו של הספר. בןאישאחד - שיחה 09:38, 25 ביוני 2010 (IDT)
thread_title: ספר או סדר

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://jic.tau.ac.il/moreshet/reshuma.asp?key=1000396
** In אברהם אבן דאוד on 2014-01-16 23:03:27, 404 Not Found
** In אברהם אבן דאוד on 2014-02-03 08:12:18, 404 Not Found
--Matanyabot - שיחה 10:12, 3 בפברואר 2014 (IST)
thread_title:  קישור שבור